23/03/2011 | Administración LocalMunicipal
Camariñas
Resolución de aprobación de lista definitiva de aspirantes admitidos e excluídos para unha praza de Policía Local

A Alcaldía ditou no día da data a Resolución que a continuación se transcribe: “Unha vez finalizado o prazo de presentación de reclamacións para tomar parte no proceso selectivo para a provisión, mediante o sistema de oposición libre, dunha praza de Policía Local, encadrada na escala de Administración Especial, subescala de servizos especiais, categoría policía local, pertencentes ao grupo C, subgrupo C1, cuxa convocatoria e bases foron publicadas no BOP núm.178 de data 16/09/2010 e un extracto da mesma no DOG núm.184 de data de 23/09/2010 e no BOE núm.245 de data 09/10/2010, esta Alcaldía en virtude das facultades conferidas pola lexislación vixente e de conformidade co disposto na Base 5ª da convocatoria, Primeiro.- Desestimar a alegación presentada por D. Yeray Miguel Filippo Delicado Bentin polos seguintes motivos: 1º) A base cuarta da convocatoria establece que: “4. Os dereitos de participación neste proceso, de conformidade co establecido na Ordenanza Fiscal número 18 reguladora da taxa por dereitos de exame, fíxanse na contía de cincuenta e cinco euros (55,00 €) euros, que deberán ingresarse na Tesouraría Municipal ou mediante ingreso na C. C. 2091 0061 16 3110000060 (CaixaGalicia–Camariñas). O xustificante do pagamento de tales dereitos xuntarase á instancia presentada.5. As solicitudes deberán presentarse acompañadas de fotocopia compulsada ou orixinal da seguinte documentación: - Documento nacional de identidade. - Titulación reflectida na base terceira, letra d. - Certificado médico reflectido na base terceira, letra h. - Permisos de conducir reflectidos na base terceira, letra e. - Declaración xurada do compromiso de portar armas e, se é o caso, chegar a empregalas (anexo II). - Carta de pagamento ou xustificante acreditativo do pagamento dos dereitos de exame”. 2º) A ordenanza fiscal núm.18 do Concello de Camariñas reguladora da taxa por dereitos de exame establece o seguinte: Art.4 “Devengo. O devengo da taxa producirase no momento da solicitude de inscrición nas probas selectivas ou de aptitude ás que se refire o art.2, sendo preciso o pagamento da taxa para poder participar nelas”. Art.7 “Normas de xestión…. 2. Xunto á solicitude debe acompañarse o resgardo acreditativo do pago dos dereitos de exame. No caso de que o ingreso se fixera nunha oficina bancaria, deberá figurar na solicitude o selo da entidade que xustifique o referido pago.3. A falta de xustificación do abono dos dereitos de exame determinará a exclusión do aspirante. En ningún caso a presentación e pago no banco suporá a substitución do trámite da presentación, en tempo e forma, da solicitude ante o órgano competente”. 3º) Polo que en aplicación do previsto nas bases da convocatoria e na ordenanza fiscal queda clara a obriga de pagar as taxas no período de presentación de instancias e que a finalidade deste requisito impide que a súa falta de cumprimento, o pago dos dereitos de exame, poda ser subsanado fóra do prazo establecido. Porque non se pode subsanar o inexistente. Pode ser subsanada a falta de acreditación do requisito, neste caso o pago da taxa, pero non a omisión do requisito mesmo. Polo que non pode ser subsanable o feito tardío de realizar o pago dos dereitos de exame fóra do prazo establecido para o seu cumprimento. Segundo.- Aprobar a seguinte listaxe definitiva de aspirantes admitidos/as e excluídos/as para a provisión dunha praza de policía local. O feito de figurar na relación de admitidos non prexulga que se lles recoñece aos interesados a posesión dos requisitos esixidos no procedemento que se convoca mediante a correspondente resolución. Cando da documentación que se ten que presentar, no caso de superar o procedemento selectivo, se desprenda que non posúen algún dos requisitos, os interesados decaerán en todos os dereitos que puidesen derivarse da participación neste procedemento. Terceiro.- Proceder á designación nominal dos membros, titulares e suplentes, do Tribunal Cualificador que xulgará a praza de Policía local, que serán os seguintes: Cuarto.- As probas comezarán o día 3 de maio de 2011 ás 10:00 horas, no Centro Cultural de Camariñas “Casa de Pedra”, Avda. de A Coruña, núm.5, coa proba de avaliación dos coñecementos dos/as aspirantes que consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización. A tal efecto os/as aspirantes deberán presentarse no lugar indicado provistos do DNI. Quinto.- Non se permitirá nos recintos onde se celebren os exercicios o acceso e tenencia de teléfonos móbiles, axendas electrónicas ou calquera outro material ou instrumento do que poidan valerse os/as aspirantes ás probas na realización dos exercicios. Sexto.- Facer pública a presente resolución mediante a inserción do correspondente anuncio no Boletín Oficial da Provincia, no taboleiro de anuncios da Casa do Concello, na páxina web do Concello (www.camarinas.net) e notificala a todos os membros do tribunal. Sétimo.- Os sucesivos anuncios relacionados con esta convocatoria serán publicados exclusivamente no taboleiro de anuncios da Casa do Concello e na páxina web do Concello (www.camariñas.net), sen prexuízo da publicación no Boletín Oficial ou boletíns oficiais do nomeamento dos/as aspirantes definitivamente seleccionados/as. Oitavo.- Notificar a D. Yeray Miguel Filippo Delicado Bentin o presente decreto, con indicación dos recursos que procedan”. Camariñas, 16 de marzo de 2011 O ALCALDE, Asdo.: Manuel Valeriano Alonso de León